== Rokarriere ==
Swann gik på college i [[Rugby (England)|Rugby]] og senere på Trinity Hall på [[Cambridge University]]. Han var med i Cambridges [[otter]] første gang i 1910, hvor han var med til at vinde det traditionsrige [[Oxford vs. Cambridge Boat Race]]. Han deltog i løbet flere gange, og han var også med til at vinde andre prestigefyldte løb.<ref name=oly>{{kilde | url = http://www.olympedia.org/athletes/37483 | titel = Sydney Swann | udgiver = olympedia.org | hentet = {{dato|5-7-2023}} }}</ref>
 
Swann var med i den britiske otter fra Leander ved [[Sommer-OL 1912|OL 1912]] i Stockholm som den eneste i besætningen fra Cambridge, der derudover talte Oxford-roerne [[Edgar Burgess]], [[Ewart Horsfall]], [[Leslie Wormald]], [[James Angus Gillan|Angus Gillan]], [[Stanley Garton]], [[Alister Kirby]], [[Philip Fleming]] og [[Styrmand (rosport)|styrmand]] [[Henry Wells]]. Båden vandt i indledende heat over en canadisk båd, i kvartfinalen over en australsk båd og i semifinalen over en tysk båd. I finalen mødte Leander en anden britisk båd fra New College, Oxford, og Leander trak fra halvvejs i løbet og så sig ikke tilbage, men vandt med en længde. Ved lodtrækningen om banerne til finaleløbet vandt New College og tilbød ifølge traditionen modstanderne at vælge først. Traditionen bød så, at modstanderne skulle afslå valget, men Leander accepterede det og valgte den bedste bane. Dette medførte, at kong [[Gustav 5. af Sverige|Gustav 5.]] ved medaljeceremonien ærede New College, der siden har haft en tradition med ved festlige lejligheder at udbringe en skål under overskriften "God Damn Bloody Magdalen" og have et brevhoved med forkortelsen herfor, 'GDBM'.<ref>{{kilde | url = http://www.olympedia.org/results/157617 | titel = Eights, Men | udgiver = olympedia.org | hentet = {{dato|5-7-2023}} }}</ref>
Sport